
ПРОГРАМНА СИСТЕМА
на ДГ „Пролет“, ул. „Изгрев“ №20 за учебна 2026/2027 година

Настоящата програмна система е приета на ПС с Протокол №1/14.09.2026г.и утвърдена със заповед № 892 – ПД – 11 / 15.09.2026г.

Процесът на предучилищното образование в ДГ„Пролет“ е подчинен на прилагането на програмна система /съгласно чл.29, ал.1,2 и 3 от Наредба №5/03.06.2016г. за предучилищното образование/ . Тя е част от стратегията за развитието на детската градина, което извършва задължително предучилищно образование, и което съответства на изискванията на ДОС за предучилищно образование и е цялостна концепция за развитието на детето с подходи и форми на педагогическо взаимодействие, подчинени на обща цел.
Програмната система „Златно ключе“ Изд. „Бит и Техника“ е предназначена за деца от три до седем годишна възраст и представлява цялостна концепция, която създава условия за придобиване на компетентности по всички образователни направления в съответствие със Закона за предучилищното и училищното образование от 2016 г., Наредба № 5 от 2016 г. и Държавните образователни стандарти (ДОС) от 2016 г. Чрез нея се осигуряват физическото, познавателното, езиковото, духовно - нравственото, социалното, емоционалното и творческото развитие на децата в условията на игра и при взаимодействие и сътрудничество с родителите.
1. Водещи цели:
· осигуряване на равни шансове (равнопоставеност) на всички деца при отчитане на индивидуалния им опит;
· отчитане на индивидуалните възможности на всяко дете и темповете в неговото развитие;
· развиване на самостоятелност, инициативност и отговорност у детето;
· формиране на умения за решаване на познавателни задачи, за откриване и решаване на проблеми;
· формиране на умения за работа в екип (в група);
· разгръщане на творческите заложби на всяко дете и осигуряване на условия за проявяването им;
· формиране на социална и	комуникативна	компетентност на основата на различни възможности за педагогическо взаимодействие;
· формиране на умения за комуникиране и общуване както с възрастни, така и с връстници;
2. Основни принципи:
· Детето в центъра на възпитателните взаимодействия.
· Реализиране на ценностите и принципите на предучилищната педагогика за толерантност и ненасилие.
· Подкрепа на личностното развитие на детето.
· В основата на общуването е позитивното взаимодействие.
· Възпитанието и обучението на децата от ПУВ да се осъществява в здравословна, безопасна и сигурна среда.
· Създаване стимули за поддържащо образование на всички свързани с децата – образование през целия живот.
· Педагогика на сътрудничеството – подкрепа на децата и техните семейства.

3. Мисия:
· Чрез играта като водеща дейност, прилагането на основните и допълнителните форми на педагогическо взаимодействие ДГ да подпомага, стимулира и развива основните сфери в личностното развитие на детето, както и съвкупност от компетентности.
· Да подкрепя и вярва в потенциалните възможности на всяко дете
· Да създава благоприятна позитивна и разнообразна среда за неговото развитие.
· Да мотивира учителите да развиват и реализират уменията си в най-висока степен.
· Да стимулира и убеждава родителите, че детската градина е значима и необходима среда за пълноценното развитие на детето от ПУВ.
· Да формира и развива основни човешки ценности, като уважение към правата и свободите на всяко дете, учител, родител и всеки друг участник в ОВП.

4. Визия:
· ДГ „Пролет“ да бъде място, където детето се чувства щастливо, защитено, уважавано и подкрепяно.
· Предпочитана среда за 2-7-годишните деца, където се работи за тяхното умствено, физическо, емоционално, личностно и социално развитие.
· Център за родители, намиращи подкрепа, сътрудничество, педагогическа информация.
· Средище на хора, които обичат децата и професията, поддържат квалификацията си, стремят се към висока професионална реализация и са удовлетворени от работата си.
· Стимулираща игрова и образователна среда, в която детето да бъде в центъра на педагогическото взаимодействие, чувстващо се и развиващо се като щастливо играещо дете.
5. Ценности:
· Работим Заедно с любов към детето.
· Повишаваме качеството на предучилищното образование и осигуряваме равен старт преди постъпване в училище като използваме съвременни дидактични материали и насърчаваме участието на родителите.
· Възпитаваме почит и уважение към семейните ценности, положително отношение към изконните български традиции и обичаи.

· Даваме възможност детето да бъде откривател и чрез свободната творческа игра да трупа познавателен, нравствен, естетически, исторически и социален опит.
· Демонстрираме толерантност и уважение към културните, етническите различия на децата.
· Създаваме условия за постигане на високи резултати на база личен опит на детето и неговите индивидуални качества.
· Педагогическата колегия, административният и обслужващият персонал повишава перманентно квалификацията си, в крак с динамиката на времето, в което живеем.
6. Глобална цел:
Триединството - дете – родител – учител да работи в интерес на детето с цел постигане на пълноценно психо - физическо развитие на децата, осигуряване на училищна готовност събразена с:
· Възрастовите особености на децата.
· Личното им достойнство.
· Уникалността на детската личност.
· Творческите способности на детето.

7. Подцели:
· Утвърждаване на демократичен стил на работа, осигуряващ ефективност, свобода при вземане на решения, стил залагащ на предприемчивостта , инициативността, експеримента за издигане авторитета на детското заведение.
· Осигуряване на безопасни условия за обучение, възпитание и труд.
· Създаване на условия за развиващо обучение, което да осигурява изява на детските способности .
· Равен шанс и достъп до образование.
· Създаване на партньорски отношения с родителската общност.
· Акцентиране върху овладяване на книжовен български език.
· Привличане на финансови и човешки ресурси отвън за подпомагане на дейностите и подобряване МТБ на детското заведение необходима за обезпечаване на образователен процес от качествено нов тип.
· Реализиране на принципа за екипност в работата на персонала – съвместно вземане на решения, взаимна комуникация и други.
· Иновационна стратегия – използване на нови и модерни техники и технологии в процеса на възпитание и обучение ;
· Показване на практическата приложимост на изучаваното и поставяне на детето в активна позиция по отношение на знанията ;
· Акцентиране върху способността за самостоятелно получаване на знания и тяхното правилно използване ;
· Утвърждаване облика на детската градина и чувството за принадлежност към нея на всеки възпитаник ;

· Защита личното достойнство на децата в синхрон с процесите на демократизация в общество.

8. Подходи на педагогическо взаимодействие:
Подходите, базисът за реализиране на програмната система, по-конкретно: съдържанието на формите на педагогическо взаимодействие; тематичните разпределения по образователните направления във всички възрастови групи; проследяването на индивидуалните резултати на детето от предучилищното образование; заложените идеи за ефективен механизъм на взаимодействие между участниците в предучилищното образование са следните:
· Личностен и индивидуален подход към всяко дете.
· Ситуационен и интегрален подход.
· Конструктивен подход.
· Използване на Е-обучение и технологии
· Кооперативно учене
· Интеркултурно образование
· Креативност и успеваемост

9. Основни компоненти на прогромната система /чл.29, ал.4 от Наредба №5/03.06.2016г./
· Подходи и форми на педагогическото взаимодействие
· Разпределение на формите за педагогическо взаимодействие
· Тематично разпределение за всяка възрастова група
· Механизъм на взаимодйствие между участниците в предучилищното образование

10. Форми на педагогическо взаимодействие:
Педагогическото взаимодействие е процес, насочен към постигането на определен очакван резултат, свързан с цялостното развитие на детето, в който основни участници са: учителят и детето. При осъществяване на педагогическо взаимодействие учителите от ДГ „Пролет“ използват игровата дейност за постигане на компетентностите по седемте образователни направления (български език и литература; математика; околен свят изобразително изкуство; музика; конструиране и технологии и физическа култура.). Игровата дейност е в основата на всички видове форми на взаимодействия през учебното и неучебното време в детската градина и в подготвителна група в училище.

Формите за педагогическо взаимодействие в програмната система са:
· основна
· допълнителна
При използването на формите на педагогическо взаимодействие, детският учител се съобразява със:
· степента на развитие на децата в групата, възрастови особености, потребности и интереси за постигане на целта – цялостно развитие на детето.
· Годишният календар е разпределен на учебна година, в рамките на 12 месеца разпределени, както следвна:
· учебно време - 15 септември и 31 май;
· неучебно време - 1 юни и 14 септември.
Педагогическата ситуация /ПС/ е основната форма на педагогическо взаимодействие, която протича предимно под формата на игра:
Организира се само в учебно време, чрез нея се интегрират двата процеса – на възпитание и обучение, съобразени с играта и личният предметно - практическият опит на детето в групата. ПС се използва при реализиране на образователните направления: български език и литература, математика, околен свят, изобразително изкуство, музика, конструиране и технологии и физическа култура. Конкретното разпределяне на ПС по образователни направления се осъществява в седмично разпределение, което е разработено по възрастови групи от учителите на конкретната група преди началото на учебната година и се утвърждава от директора на детската градина.
Допълнителните форми /ДФ/се организират ежедневно по преценка на учителя в съответствие с програмната система прилагана в ДГ, свързана с цялостната организация на деня, с интересите и потребностите на детската група. В допълнителните форми на педагогическо взаимодействие се разширяват и усъвършенстват отделни компетентности от определените в ДОС за ПО,които допринасят за личностното развитие и за разнообразието на живота на детето. ДФ се организират от учителя извън времето за провеждане на педагогическите ситуации. ДФ се организират както в учебно време, така и в неучебно време.






Разпределение на основните форми по възрастови групи



	Образователно направление
	Първа група
	Втора група
	Трета ПГ
	Четвърта ПГ

	
	седмично
	седмично
	седмично
	седмично

	БЕЛ
	1
	2
	2
	3

	Математика
	1
	1
	2
	3

	Околен свят
	1
	2
	2
	2

	Изобразително изкуство
	2
	2
	2
	2

	Музика
	2
	2
	2
	2

	Конструиране и технологии
	1
	1
	2
	2

	Физическа култура
	3
	3
	3
	3

	Общ брой ПС
	11
	13
	15
	17



Определеният брой ПС е в съответствие с чл.24, ал.1, 2 от Наредба №5/03.06.2016г. ПО в сила от 01.08.2016г. издадена от МОН.

